[..]

**138. Par Kuldīgas novada attīstības programmas 2022.-2028. gadam Rīcību un investīciju plāna aktualizēšanu\***

*Ziņo I. Astaševska*

*Izsakās K. Rasa, B. Mikāla, A. Buka*

Kuldīgas novada dome 2022. gada 22. decembrī pieņēma lēmumu “Par Kuldīgas novada attīstības programmas 2022.-2028. gadam apstiprināšanu” (protokols Nr. 18, p. 152.), tās ietvaros ir apstiprināts arī Rīcību un investīciju plāns.

Atbilstoši Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktam Rīcību un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Kuldīgas novada pašvaldības 2024. gada budžeta projekta sagatavošanas un izskatīšanas procesā Rīcību un investīciju plāns ir precizēts un papildināts.

Ņemot vērā iepriekš minēto un pamatojoties uz Teritorijas attīstības plānošanas likuma 12. panta trešo daļu, 22. panta otro daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 22.2. punktu, 24. punktu un 73. punktu, atklāti balsojot ar 15 balsīm „par” *(I. Astaševska, A. Roberts, N. Kleinberga, B. Mikāla, B. Freija, A. Kimbors, A. Gustovskis, R. Lapuķis, R. Ernsons, R. Karloviča, D. Kalniņa, L. Robežniece, A. Zankovskis, K. Ansone, R. Valters)*, „pret” nav, „atturas” nav, Kuldīgas novada dome ***nolemj:***

1. Apstiprināt aktualizēto Kuldīgas novada attīstības programmas 2022.-2028. gadam investīciju plānu (*pielikumā*).
2. Kā atbildīgo par lēmuma izpildi noteikt Kuldīgas novada pašvaldības iestādi “Kuldīgas attīstības aģentūra”.
3. Lēmuma izpildes kontroli veikt Kuldīgas novada pašvaldības izpilddirektoram Rimantam Safonovam.

***Pielikumā:*** Kuldīgas novada attīstības programmas 2022.-2028. gadam investīciju plāns.

***Lēmums nosūtāms:*** Kuldīgas novada pašvaldības iestādei “Kuldīgas attīstības aģentūra”,Vides aizsardzības un reģionālās attīstības ministrija (izmantojot TAPIS).

[..]

Sēdi vadīja

Kuldīgas novada domes priekšsēdētāja (paraksts) I. Astaševska

Protokolēja

Lietvede (paraksts) E. Nudiena

***IZRAKSTS PAREIZS***

Kuldīgas novada pašvaldības

lietvede (paraksts)\* E. Nudiena

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU